Diari Oficial de la Generalitat Valenciana


Sumari del DOGV 644, del 11-08-1987 (1987/809443)

RESOLUCIÓ de 16 de juliol de 1987, de la Direcció General de Desenvolupament Agrari, que desplega l'Ordre de 7 d'abril de 1987 de la Conselleria d'Agricultura i Pesca, per la qual es convocaven ajudes per a inversions en matèria de pesca, marisqueig i aqüicultura marina.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   644

Data del DOGV
:   11-08-1987

Secció del DOGV
:   ALTRES DISPOSICIONS

Número del document
:   1987/809443


Data del document
:   16-07-1987

Organisme emissor
:   Conselleria d'Agricultura, Ramaderia i Pesca

Tipus de document
:   Resolució

Anàlisi jurídica

Resolució de 16 de juliol de 1987, de la Direcció General de Desenvolupament Agrari, que desplega l'Ordre de 7 d'abril de 1987, de la Conselleria d'Agricultura i Pesca, per la qual es convocaven ajudes per a inversions en matèria de pesca marisqueig i agüicultura marina.  
L'Ordre de 7 d'abril de 1987 estableix el marc de les inversions en matèria de pesca, marisqueig i aqüicultura marina, i les classifica en inversions d'interés general i d?interes social privat. Aquesta disposició regula determinades inversions d'interés social privat, relatives a construcció d'embarcacions, equipament de llotges pesqueres i construcció d'instal·lacions de marisqueig i aqüicultura.   
En atenció d'aquests motius i d'acord amb l'article tretze de l'Ordre de 7 d'abril de 1987, he resolt:   
Article primer. Finalitats.   
La Conselleria d'Agricultura i Pesca, segons les disponibilitats pressupostàries, concedirà ajudes financeres, per a la consecució d'algunes de les finalitats següents:   
A) Construcció de vaixells pesquers de sis o més metres i menors de nou metres d'eslora entre perpendiculars.   
b) Equipament i modernització de llotges en origen, equipament estadístic, vehicles frigorífics i isoterms.   
c) Construcció d'instal·lacions de marisqueig, depuració de mariscs i aqüicultura.   
Article segon. Beneficiaris.   
Podran ser beneficiaris de les ajudes les persones físiques i jurídiques que pretenguen dur a terme les construccions i els equipaments a què fa referència l'article anterior, sempre que les sol·liciten en els terminis establerts.   
Article tercer. Presentació documentació.   
La documentació que conforma l'expedient de sol·licitud d'ajuda es presentarà a les Direccions Territorials de la Conselleria d'Agricultura i Pesca o als Serveis Centrals, C/ Amadeu de Savoia, núm. 2. València.   
Article quart. Documentació.   
La documentació es presentarà per duplicat. Els documents comuns a totes les sol·licituds són:   
1) Instància dirigida a l'Il·lm. Sr. Director General de Desenvolupament Agrari.   
2) Declaració formal d'altres ajudes que hagen estat obtingudes o sol·licitades per a la mateixa finalitat.   
3) Memòria o projecte, en què es recollirà l'aspecte tècnic i econòmic de la inversió i que inclourà el pressupost dels equips i de les obres i la rendibilitat econòmico- social de la inversió.   
4) Acreditació del compliment per part de la persona sol·licitant de les seues obligacions fiscals i davant la Seguretat Social.   
5) Programa d'inversió plurianual, en el cas que la inversió no s'execute en l'any en què se sol·licita.   
Documentació específica:   
1. Per a la construcció de vaixells pesquers:   
a) La que s?especifica al Reial Decret 535/87 de 10 d'abril i a les disposicions complementàries.   
2. Per a les finalitats de l'apartat B.   
a) Certificació expesa per l'Organització Pesquera sol·licitant, en què conste l'acord de sol·licitud d'ajuda adoptat per l'òrgan competent.   
3. Per als equips de tractament informàtic.   
a) Certificat de la Casa Subministradora acreditatiu de complir les característiques tècniques exigides a l'article cinqué de l'Ordre del MAPA 8 d'abril de 1985 (BOE de 18-05-85).   
4. Per a les finalitats de l'apartat C.   
a) Acreditació de les autoritzacions necessàries per a la realització del projecte.   
Article cinqué. Quantia de les subvencions.   
1) Per a les finalitats de l'apartat A, fins a un 10% o de subvenció.   
2) Per a les finalitats dels apartats B i C, fins a un 30% de subvenció.   
En el cas d'inversions que hagen obtingut o obtinguen subvencions de la CEE, la subvenció quedarà fixada en un màxim d'un 5%   
3) L'import de cada ajuda de les incloses als apartats anteriors no podrà ser superior als cinc milions de pessetes.   
Article sisé. Tramitació i resolució.   
La Direcció General de Desenvolupament Agrari, a la vista de les sol·licituds i de la documentació aportada, després de les comprovacions o de l'ampliació de dades o informes que considere necessaris, resoldrà els expedients i comunicarà aquest fet a les persones interessades.   
Article seté. Control de les realitzacions.   
Finalitzada la realització del projecte o de la inversió, la persona interessada haurà de presentar abans del 25 de novembre de cada exercici, els documents, les factures i les certificacions que acrediten, d'acord amb la normativa establerta, l'execució de la inversió, tot donant lloc, si s'escau, al pagament de l'ajuda establerta. Les persones beneficiàries de les ajudes hauran d'acreditar que es troben al corrent de les seues obligacions fiscals i davant la Seguretat Social.   
DISPOSICIO FINAL  
Aquesta Resolució entrarà en vigor l'endemà de la publicació al Diari Oficial de la Generalitat Valenciana.   
València, 16 de juliol de 1987.- El Director General de Desenvolupament Agrari: Gonzalo Carbonell Uso.